‘आत्म’ शब्द रूप आत्मा शब्द ने आदि से ही पैतृक अथवा आनुवंशिक रूप अपने ‘आत्म’ शब्द रूप को नहीं छोड़ा। भले ही करोड़ों-अरबों अथवा खरबों की संख्या में क्यों न चला जाय, परन्तु ‘आत्म’ शब्द रूप एकरूपता और अपनी स्थिरता को नहीं छोड़ा, जबकि सत्ता-सामर्थ्य से युक्त यही होता है। परन्तु ज्योति रूपा शक्ति तुरन्त ही अपनी पैतृक अथवा आनुवांशिक रूप ‘वचन’ रूप शब्द रूप को छोड़कर तुरन्त ही ज्योति पुंज रूप में परिवर्तित हो गयी। जिस प्रकार आज भी लड़के (पुत्र) तो अपने पैतृक नाम पर टिके रहते हैं। इसलिए इनका नाम भी पैतृक के रूप में आता और दर्ज होता रहता है, परन्तु लड़कियाँ (पुत्रियाँ) अपने पैतृक को ही बदलते हुये अपने माता-पिता से अलग तो चली ही जाती हैं, भ्राताओं से भी अलग तथा दूर चली जाती हैं। भ्राता तो चाहे जितने भी हों, एक ही स्थान (पैतृक) पर पैतृक नाम पद्धति के आधार पर ही स्थिर रह जाते हैं परन्तु लड़कियाँ (पुत्रियाँ) जितनी होंगी उतने स्थानों पर दूर-दूर जा-जा कर वहीं-वहीं पुरुषों से मिलकर एक परिवार बसा लेती हैं। पुनः वहाँ पर भी यही उपरोक्त पद्धति ही लागू हो जाति है। यही क्रम सृष्टि के आदि से अब तक चला आ रहा है, कि कोई लड़की जहाँ पैदा होती है, वह वहाँ रुक ही नहीं सकती है, वह अवश्य ही कहीं चली जाएगी अथवा किसी न किसी पुरुष से सम्बन्ध स्थापित कर लेगी। यही कारण है कि ममता और आसक्तिवश कि लड़की कहीं ऐसे स्थान पर न चली जाय, जहाँ पर कष्ट हो, इसमें भी पिता यही सोचता रहता है कि लड़की वाले एकत्रित रहते क्योकि एकरूपता और स्थिरता तो पुरुष होने के कारण इनका स्वाभाविक गुण था लेकिन लड़की वहाँ पर भी जाकर अपने स्वाभाविक गुण के कारण विग्रह रूप फुटमत पृथक्करण का सिद्धान्त लागू कराकर अपने पति को लेकर अलग (पृथक) हो जाती है। दो चार दिन पहले हो या चार दिन बाद। यह लड़की वाला प्रसंग अब यहीं रखें। पुनः आगे इसकी व्याख्या होगी। अब पुनः मूल प्रकरण पर आया जाय। ठीक यही पद्धति ज्योति पर भी लागू है।